Source: https://mikkeli.cloudnc.fi/fi-FI/Toimielimet/Mikkelin_seudun_ympaumlristoumllautakunta/Kokous_1062020/Maaaines_ja_ymparistolupapaatos_Maanrake(31222)
Timestamp: 2020-07-03 09:17:06+00:00

Document:
Maa-aines- ja ympäristölupapäätös; Maanrakennus Leppä Ky, Pertunmaa | Mikkeli
Maa-aines- ja ympäristölupapäätös; Maanrakennus Leppä Ky, Pertunmaa
Mikkelin seudun ympäristölautakunta, kokous 10.6.2020
§ 47 Maa-aines- ja ympäristölupapäätös; Maanrakennus Leppä Ky, Pertunmaa
MliDno-2020-1051
Maanrakennus Leppä Ky on jättänyt 19.3.2020 Mikkelin seudun ympäristölautakunnalle 4 §:n mukaisen maa-aineslupahakemuksen ja ympäristönsuojelulain 27 §:n mukaisen ympäristölupahakemuksen Antinmäen maa-ainesalueelle Pertunmaalle tilalle Antinmäki 588-403-1-430.
Kyseessä on olemassa olevan maa-ainesten ottamistoiminnan jatkaminen. Lupaa haetaan 10 vuoden ajalle.
Ottoalueen pinta-ala on noin 2 ha. Alueelta suunnitellaan otettavaksi kalliota 100 000 m3ktr. Kiveä on tarkoitus murskata 1 - 2 kertaa vuodessa. Alueella on tarkoitus ottaa vastaan kierrätysasfalttia ja - betonia enintään 20 000 tn vuodessa.
Ehdotus maa-aines- ja ympäristöluvaksi on liitteenä.
Lupapäätöksestä peritään Mikkelin seudun ympäristölautakunnan hyväksymän maa-aineslain mukaisten viranomaistehtävien maksutaksan (22.1.2020 § 5) ja ympäristönsuojelun maksutaksan (30.1.2019 § 11) mukaisesti yhteensä 4 290 €.
Maa-aineslupapäätös viedään valtakunnalliseen Notto -järjestelmään ja ympäristönsuojelupäätös valtakunnalliseen YLVA –tietojärjestelmään.
Maria Tirkkonen, terveysvalvonnan johtaja, maria.tirkkonen@mikkeli.fi
Mikkelin seudun ympäristölautakunta päättää hyväksyä liitteenä olevan päätöspöytäkirjan ja myöntää sen lupamääräysten mukaisen maa-ainesluvan ja ympäristöluvan Maanrakennus Leppä Ky:lle Pertunmaalle tilalle Antinmäki 588-403-1-430.
Hakija; Etelä-Savon elinkeino-, liikenne- ja ympäristökeskus, Ympäristönsuojelun ja vesien käytön palvelut; lausunnon antaja; Lupapiste; valmistelija; laskutus. Tieto päätöksestä julkaistaan Mikkelin kaupungin ja Pertunmaan kunnan verkkosivulla ja osoitteessa www.julkipano.fi.
Liite Ympltk Maa-aines- ja ympäristölupa Maanrakennus Leppä Ky Pertunmaa.pdf (pdf, 1832 kt)
Tähän päätökseen ja/tai päätöksen asiankäsittelystä peritystä maksusta haetaan muutosta kirjallisella valituksella.
Tähän päätökseen saa ympäristönsuojelulain (527/2014) 191 §:n perusteella hakea muutosta:
se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen),
rekisteröity yhdistys tai säätiö, jonka tarkoituksena on ympäristön-, terveyden- tai luonnonsuojelun taikka asuinympäristön viihtyisyyden edistäminen ja jonka toiminta-alueella kysymyksessä olevat ympäristövaikutukset ilmenevät,
toiminnan sijaintikunta ja muu kunta, jonka alueella toiminnan ympäristövaikutukset ilmenevät,
valtion valvontaviranomainen ja vaikutusalueen edellä mainitun muun kunnan ympäristönsuojeluviranomainen,
muu asiassa yleistä etua valvovalla viranomainen.
Valituskirjelmä liitteineen on toimitettava 30 päivän kuluessa päätöksen tiedoksisaannista valitusviranomaiselle.
Valituskirjelmän on oltava perillä valitusviranomaisella määräajan viimeisenä päivänä ennen valitusviranomaisen virka-ajan päättymistä.
Asianosaisen ja muiden tahojen katsotaan saaneen päätöksestä tiedon seitsemäntenä päivänä päätöksen julkaisemisajankohdasta yleisessä tietoverkossa viranomaisen verkkosivuilla.
Puhelinnumero: 029 56 42780
Hallinto-oikeuden asiakaspalvelu on avoinna arkisin 8.00­–16.15
§ 41 Terveysvalvonnan johtajan viranhaltijapäätökset, otto-oikeus
§ 42 Terveysvalvonnan johtajan, ympäristöpavlelujen johtajan ja ympäristöpäällikön viranhaltijapäätökset, tiedoksi
§ 43 Määräyksen antaminen Kultakutrin alueella olevaan meluhaittaan liittyen
§ 44 Haja-asutuksen jätevesihuollon valvontaohjelma vuodelle 2020
§ 45 Mikkelin seudun ympäristöpalvelujen ympäristönsuojelumääräykset
§ 46 Maa-aineslupa; Kauko ja Riitta Leskinen, Ristiina, Mikkeli
§ 48 Maa-aineslupapäätös (MAL 4 §), Vilkonharjun Sora Oy, Hirvensalmi
§ 49 Ympäristölautakunnan kokousajat syksyllä 2020

References: § 47
 § 5
 § 11

§ 41

§ 42

§ 43

§ 44

§ 45

§ 46

§ 48

§ 49